Aquest text parla sobre el tema Música?
Es consideren clàssics de la ciència aquells llibres (o articles) relacionats amb ciència, matemàtiques, i en algun cas també enginyeria, sobre els quals hi ha consens quant a la rellevància històrica dels descobriments o avanços tècnics que hi van aportar.
Aquests llibres suposen una font important de referències primàries en els diversos camps de la recerca científica i proporcionen informació bàsica per a l'estudi dels seus desenvolupaments històrics (Història de la ciència, Història de les matemàtiques, etc.), a més de ser útils amb finalitat divulgativa.

El següent llistat es restringeix a obres les edicions originals de les quals es troben disponibles i que, donada la seva rellevància, són habitualment considerades objectes d'antiquari (que poden arribar a preus de centenars o milers d'euros, en funció també de l'estat de conservació). No obstant això, és habitual trobar reedicions d'aquestes obres en col·leccions com: Clàssics de la Ciència i Tecnologia d'Editorial Planeta, Great Books of the Western World (que va suposar un intent notable de recopilar el cànon occidental literari, incloent obres científiques), Dover Publications; o edicions electròniques a través d'Internet Archive o Google Books.
El període històric que abasta se situa entre el començament de la revolució científica (dècada de 1540) i la Segona Guerra Mundial o mitjans del segle xx. Els llibres impresos anteriors a aquesta època, com els incunables, són extremadament rars i igualment de gran valor econòmic, no obstant això encara que alguns s'acceptessin en la concepció «científica» de l'època (com els que tracten d'alquímia o màgia renaixentista) no estan inclosos dins de la noció de literatura científica. Tampoc no formen part d'aquest llistat els escrits anteriors a la invenció de la impremta perquè les edicions originals no solen estar disponibles, no obstant això s'hi poden trobar grans clàssics de la ciència.El començament de la revolució científica sol situar-se amb la publicació l'any 1543 de l'obra de Nicolás Copèrnic De revolutionibus orbium coelestium, de la qual, alguna de les primeres edicions conservades, s'ha arribat a vendre per més de 2 milions US$ en subhastes.
No.